ועדת הפנים והגנת הסביבה, כנסת 24, פרוטוקול מספר 49, 2021-11-08 10:41

וליד טאהא: באיחור קל אני מבקש לפתוח את ישיבת ועדת הפנים והגנת הסביבה, בנושא תיקון הכרזה על חלקים מגן לאומי מעין חרוד.

וליד טאהא: הוועדה קיבלה את פניית שרת הפנים בנושא זה, ואת שאר ההסכמות הנדרשות לפי החוק: הסכמת השרה להגנת הסביבה, הסכמת הרשות המקומית הרלוונטית, מועצה אזורית גלבוע, והסכמת מועצת גנים לאומיים ושמורות טבע.

וליד טאהא: הדיון היום בוועדה הוא לגבי שטחים שמבקשים לגרוע משטחי הגן הלאומי.

וליד טאהא: אני אתן לך, לירון, לתת הסבר בנושא.

יסמין טלמון: אני ממינהל התכנון, שמי יסמין טלמון.

וליד טאהא: אחרי לירון את תציגי את עמדת מינהל התכנון.

וליד טאהא: בבקשה לירון.

לירון אדלר: יש פה בעצם בקשה שהגיעה לאישור ועדת הפנים, בהתאם לסעיף 26 לחוק גנים לאומיים.

לירון אדלר: גן לאומי מעין חרוד זה גן שהוכרז בשנת 68', על שטח של אלף מאה שלושים ושישה דונם.

לירון אדלר: בקשת הגריעה היא לשמונה עשר דונם מתוך הגן הלאומי, בכמה מקומות.

לירון אדלר: קיבלנו באמת את כל ההסכמות שצריך מבחינת ההתייעצויות שנדרשות בחוק: הגנת הסביבה, המועצה האזורית גלבוע ומועצת גנים לאומיים.

לירון אדלר: אני מציעה שיסמין תסביר לגבי החלקים, יש שם כמה חלקים בגריעות, אם תוכלי להסביר מה בדיוק נגרע ומה הצורך.

יסמין טלמון: סך הכל הבקשה לגריעה היא שמונה עשר דונם, בכמה מוקדים, כמו שאמרה לירון.

יסמין טלמון: יש חלק קטן מאוד בחלק הצפוני, שהוא חלק מדרך גישה לאתר, שצריך להסדיר אותו.

יסמין טלמון: החלק המשמעותי זה אכסניה שנמצאת כאן, על פי תכניות מאושרות, שדרך אגב הופיעה גם,

וליד טאהא: אכסניה שקדמה להכרזה על הגן הלאומי, או שהתכנון להקמתה קדם להכרזה, מה מבין שניהם?

יסמין טלמון: אני לא זוכרת בדיוק, אולי רט"ג יוכלו להוסיף את המידע הזה, מה קדם למה.

יסמין טלמון: היא מופיעה גם בתכניות שמאשרות את הגן הלאומי.

יסמין טלמון: אנחנו צריכים לזכור שפעם לפני שנים זה לא היה נשמע חריג לאפשר אכסניה בתחום של גן לאומי.

יסמין טלמון: היום אנחנו מתנגדים, אנחנו לא אוהבים את האכסון המלונאי בתחום גן לאומי.

יסמין טלמון: אנחנו רוצים להוציא את זה, לבטל את זה מתחום ההכרזה.

וליד טאהא: ולא רק אתם.

יסמין טלמון: נכון, כמובן, כי זה לא מנוהל על ידי רט"ג, זה מנוהל בניהול שלהם.

יסמין טלמון: ואין צורך שזה יישאר כחלק מהגן הלאומי.

יסמין טלמון: ויש עוד שני קטעים פה, סביב בית העלמין הקיים של היישוב.

ממתי הוא קיים?

יסמין טלמון: הוא קיים הרבה שנים, של היישוב גדעונה.

יסמין טלמון: והוא בתחום הגן הלאומי.

יסמין טלמון: ובעצם התכנית הזאת באה לעשות הסדרה של השטח, ולהוציא את כל השימושים שהם לא מעניינו של הגן הלאומי, ולא מנוהלים על ידי רשות הטבע והגנים, להוציא אותם מתחום הגן הלאומי, ושהגן הלאומי אפשר יהיה לפתח אותו כגן לאומי בפני עצמו, בלי כל התוספות שלא קשורות.

לירון אדלר: את יכולה רק להסביר איך נוצר המצב הזה מול בית העלמין והדרך גישה, שזה בעצם חופף לגן הלאומי?

יסמין טלמון: פשוט לא גרעו את זה.

יסמין טלמון: היתה כאן גריעה בעבר, של איזה שהוא חלק של מושב גדעונה, כשבאה איזו שהיא תכנית להרחבה של היישוב, ואז גרעו חלק מהגן הלאומי, אבל הדברים האלה לא טופלו.

לירון אדלר: זאת אומרת הם נבנו לפי תכניות אחרות, בלי שהיתה גריעה?

יסמין טלמון: כן, בלי שהיתה גריעה, או שהם היו אפילו לפני.

יסמין טלמון: יכול להיות שרט"ג יוכלו להוסיף על הדברים שלי ביתר פירוט.

וליד טאהא: תודה רבה לך.

וליד טאהא: אני רוצה להעלות בזום את היועצת ללשכת התכנון במחוז צפון במשרד הפנים, נורית רוזנטל.

נורית רוזנטל: אני מחזקת את מה שיסמין אמרה.

נורית רוזנטל: אנחנו מנסים להסדיר את הדברים שנמצאים בשטח, על מנת שגם הגן הלאומי יוכל להתקדם, וגם שהיישוב גדעונה לא ייפגע ויוכל להמשיך להתקיים.

נורית רוזנטל: התכנית של גדעונה מאושרת שם משנות השמונים בערך, וכבר אז היה שם את הבית עלמין.

נורית רוזנטל: האכסניה קיימת ופעילה, ואין שום סיבה שהיא תהיה בתחום הכרזה.

נורית רוזנטל: בתכנית הקודמת היה מסומן הכרזה על גבי התיירות.

נורית רוזנטל: היום זה לא משהו שאנחנו מאשרים אותו.

נורית רוזנטל: ואנחנו מבקשים לגרוע את השטח של האכסניה.

וליד טאהא: תודה רבה לך.

וליד טאהא: נעבור לרשות הטבע והגנים.

ענת יציב: אני הרבה מעבר למה שיסמין הסבירה אין לי להוסיף.

וליד טאהא: אז כולכם בעצם מאשרים את מה שיסמין הסבירה,

ענת יציב: נכון.

ענת יציב: זו בעצם תכנית שלנו, תכנית פיתוח לגן הלאומי, שתוך כדי בתכנית הזאת אנחנו מסדירים ומדייקים את הגבולות של הגן הלאומי.

ענת יציב: ומה שמחוץ לגדר של הגן הלאומי, ולא משרת את הגן הלאומי, אנחנו מבקשים להוציא.

ענת יציב: לגבי הבית עלמין, יש שתי תכניות כבר שאישרו שם בית עלמין, אפילו הן לא ממש מדוייקות.

ענת יציב: ומה שאנחנו כרגע גורעים זה ממש את בית העלמין עצמו, כפי שהוא בשטח.

ענת יציב: אותו הדבר גם לגבי האכסניה, רק מה שבנוי, אם תסתכלו בתסריט אתם יכולים לראות, מה שבנוי, המבנים הם אלה שהוצאו החוצה, לא אפילו כל התכנית שהיתה בעבר, חלק מתוך הגן הלאומי.

ענת יציב: ממש הסדרנו ודייקנו פה.

וליד טאהא: אותם נתונים, אותם הדברים שנאמרו.

לירון אדלר: לגבי בית העלמין, המצב שנוצר שיש שם בית עלמין, למרות שהיתה שם תכנית של גן לאומי, זה בגלל שהתכניות ישנות?

לירון אדלר: איך נוצר כזה מצב?

ענת יציב: האמת שאני לא יודעת להגיד, אבל העובדה שזה לא הגיע אלינו, ולא למועצת גנים לגריעה.

ענת יציב: והוא אושר כאמור בשתי תכניות, אחת משנות השמונים ואחת יותר מאוחרת.

וליד טאהא: תודה רבה לך.

וליד טאהא: נמצא אתנו אלעד סוויסה,

אלעד סויסה: אני בעצם מייצג את ועד מושב גדעונה, שיושב ראש הוועד נמצא פה אתנו.

אלעד סויסה: כמה מלים, מדברים פה על טובת היישוב גדעונה, ועל התכנית, כיצד היא מיועדת לסייע ליישוב גדעונה.

אלעד סויסה: אני תמהה לשמוע את הדברים הללו, מכיוון שאמנם עסקינן בתכנית שלכאורה גורעת שטחים מהגן הלאומי עין חרוד, אבל בפועל התכנית הזאת לא מעבירה את השטחים הללו לטובת או לשימוש היישוב גדעונה, כפי שהיה מתבקש.

אלעד סויסה: מדובר בשטחים שנגרעו בעבר מהיישוב גדעונה, לטובת הגן הלאומי, ועכשיו מחריגים את השטחים האלה מהגן הלאומי, ומעבירים את זה או לאכסניה או לשימושים אחרים.

אלעד סויסה: יש להדגיש שהשימושים הללו מהווים בעצם מעין טבעת חנק, שחונקת את היישוב.

אלעד סויסה: היישוב הזה לצערי הרב סובל ממספר מטרדים, שמגבילים את ההתפתחות העתידית שלו.

אלעד סויסה: אם זה תחנת תחמ"ש ליצירת אנרגיה בכניסה ליישוב, יש תכניות לפאנלים סולריים, לחוות אגירה של פאנלים סולריים, גם בכניסה ליישוב, מהקיבוץ השכן, כפר יחזקאל.

אלעד סויסה: יש קווי מתח גבוה שמקיפים את היישוב, שלא ניתן לבנות לידם.

אלעד סויסה: יש את הגן הלאומי, שאנחנו באמת בעד שאוכלוסיה והציבור ייהנה מהגן הלאומי ומהמעיינות שנמצאים במקום, שזה גם כן חונק או מגביל את התפתחות היישוב בחלק שלם.

אלעד סויסה: יש פה טבעת חנק שהולכת ומתהדקת מסביב ליישוב, פוגעת בכל רצון עתידי להתפתח ולפתח את היישוב.

אלעד סויסה: ואני מדגיש, שיש פה דבר נוסף שלא בא לידי ביטוי בדיון, אם יותר לי, זה עניין הכניסה.

אלעד סויסה: הרי כל הכניסה לגן הלאומי מתבצעת כיום דרך שערי היישוב.

אלעד סויסה: בנאדם שרוצה להגיע, אלפים שמגיעים בשעות הפעילות של הגן הלאומי, מגיעים ועוברים דרך שער היישוב.

אלעד סויסה: ממש דרך כביש הכניסה של היישוב.

אלעד סויסה: לא טרחו במהלך השנים לבצע כניסה נפרדת, וכרגע כיום אנחנו נמצאים במצב שיש פקקים, ומטרדים, כתוצאה לצערי מהגן הלאומי.

אלעד סויסה: יש מטרדים של לכלול, של רעש מהגן הלאומי שמפריעים לגדעונה.

אלעד סויסה: בכל אפשר לטפל, אבל אם כבר עושים תכנית, אז בואו נחשוב על טובת הכלל, וגם על טובת היישוב שנמצא בסמוך לאותו גן לאומי.

וליד טאהא: אלעד, אתם הבעתם את הדעה הזו, הגשתם משהו למינהל התכנון, לשרת הפנים, או למועצה האיזורית?

וליד טאהא: המועצה המקומית הסכימה בעצם לגריעה.

וליד טאהא: כי יש הסכמה של כל הגורמים לנושא.

וליד טאהא: אתה מעלה פה עכשיו, בשפת הכנסת טענה לנושא חדש.

אלעד סויסה: אני אומר ששיתוף הציבור היה מחייב התייעצות בישיבה עם הגורמים ביישוב גדעונה.

אלעד סויסה: אנחנו מדברים על תכנית שגובלת, סמוכה ומשפיעה בהכרח על היישוב גדעונה.

וליד טאהא: וזה לא קרה?

אלעד סויסה: לא, זה לא קרה.

אלעד סויסה: וזאת הבעיה.

אלעד סויסה: זאת אחת הטרוניות שלנו.

וליד טאהא: את רוצה לענות יסמין?

יסמין טלמון: אני חושבת שהשאלות שהוא מעלה ייתכן שהן שאלות מאוד חשובות, אבל היה צריך לפתור אותן ברמה התכנונית.

יסמין טלמון: התכנית הזאת עברה הפקדה, שמיעת התנגדויות, ולאחר כל זה היא אושרה.

יסמין טלמון: היא עוד לא פורסמה כי היא מחכה להליך שכרגע אנחנו עושים, אבל היא אושרה בוועדה אחרי שמיעת התנגדויות.

יסמין טלמון: אני חושבת שהמקום להשמיע טענות מהסוג הזה, שהן טענות שיש להן השלכה תכנונית, אם צריך לבצע איזו שהיא דרך אחרת או משהו כזה, זה עניין תכנוני שצריך להישמע בוועדת התכנון המחוזית.

וליד טאהא: אלעד, אתם באמת טרחתם להגיד את דעתכם תוך כדי ההליך, כפי שיסמין אומרת?

אלעד סויסה: קודם כל היתה התנגדות, היו דברים שהועלו.

אלעד סויסה: אני לא ייצגתי באותה עת, אני מכיר את הפרוטוקול.

אלעד סויסה: אני יודע שנאמרו דברים, היתה טרוניה לגבי כביש הגישה, ואגב בהתאם לכך גם היו הסכמים בין היישוב לבין רט"ג לעניין זיקת הנאה במעבר באותה דרך שנכנסת לגן הלאומי לחלק מהמגרשים, שכיום אין גישה אליהם דרך היישוב, בגלל בעיות טופוגרפיות.

אלעד סויסה: יש שם שיפוע מאוד תלול, ולא ניתן לסלול שם כביש, יש כל מיני מבנים שמפריעים, מבחינה היסטורית, וגם לא ניתן, למיטב ידיעתי והבנתי, לסלק אותם מהמקום.

אלעד סויסה: אז על זה דיברו.

אלעד סויסה: יש דברים שאני לא יודע אם דיברו.

אלעד סויסה: זה לא שאני מעלה דברים פה בפעם הראשונה, היתה התנגדות והדברים באו לידי ביטוי אז, והם גם באים לידי ביטוי היום, בכך שאני מעלה אותם.

וליד טאהא: אז מה למעשה אתם דורשים?

אלעד סויסה: אני אומר שאם כבר עושים תכנון, ואם נוגעים בעניין הזה תכנונית, אז יש פתרונות.

אלעד סויסה: יש פתרונות לכביש גישה, אפשר ליצור כביש גישה שאיננו חייב לעבור בכניסה ליישוב.

אלעד סויסה: אני חושב שלא ייתכן שתכנית שמשפיעה על היישוב ועל עתידו לא יעשו שיתוף ציבור, או ישמעו את קולם של תושבי גדעונה.

אלעד סויסה: אני מציע שאם יש רצון לגריעת שטחים מהגן הלאומי, שהיסטורית הם נגרעו מהיישוב גדעונה, אז הם צריכים לעבור לעתודות הקרקע של גדעונה.

וליד טאהא: אבל אתה יודע, הוועדה היא לא דנה בתכנון של כל הדברים שאתה מדבר עליהם.

וליד טאהא: אנחנו באים לאשר את הגריעה של השטחים.

וליד טאהא: כל הנושאים הנלווים, האחרים, אתם צריכים לעשות מול מוסדות התכנון, מול משרד הפנים.

וליד טאהא: הנושא שלנו היום הוא גריעת השטח מהגן הלאומי.

אלעד סויסה: בפרוטוקול ההחלטות של הוועדה הארצית הגריעה היא לא גריעה סתם.

אלעד סויסה: זו גריעה לטובת מה, לטובת פיתוח והגדלת אכסניה.

אלעד סויסה: אם זה יוצר מטרדים ליישוב גדעונה אז אני חושב שזה דברים שצריכים לעלות גם בפורום הזה.

אלעד סויסה: הרי לא גורעים את זה כדי שזה יהיה שטח פתוח.

אלעד סויסה: גורעים את זה כדי להקצות את זה להגדלת אכסניה, להוספת חדרי אירוח בסביבת גדעונה.

לירון אדלר: מה שהוסבר כאן קודם זה שבעצם הגריעה היא לטובת האכסניה כמו שהיא קיימת היום.

לירון אדלר: שטח האכסניה כמו שהוא קיים היום, בית העלמין כמו שהוא קיים היום.

לירון אדלר: ואיזה שהוא חלק מדרך גישה, שאני מבינה שזה דרך הגישה הקיימת.

לירון אדלר: שוב, בעצם כשהדברים מגיעים לוועדה הם צריכים לבוא בהסכמת הרשות המקומית.

לירון אדלר: אולי אפשר להעלות את ראש המועצה האזורית גלבוע שנתנה את ההסכמה, ונוכל לשמוע האם הדברים נשקלו גם מבחינתם.

לירון אדלר: אבל בעצם הוועדה פה לא כל כך עוסקת בסופו של דבר במה יהיה בתכנון של השטחים הנגרעים, אלא בלמה הם נגרעים מהגן הלאומי.

לירון אדלר: אבל נכון שהסכמת הרשות המקומית היא חשובה ונדרשת.

לירון אדלר: אבל שוב, היא כבר ניתנה.

לירון אדלר: אז אפשר אולי לנסות להעלות שוב בזום את המועצה האזורית גלבוע.

יסמין טלמון: אני רוצה להגיד עוד משהו, שלחלק מהדברים שהוא דיבר עליהם יש התייחסויות בדיון של ההתנגדויות בוועדה המחוזית.

יסמין טלמון: קודם כל מה שחשוב להבהיר שפינוי השטחים מהגן הלאומי, או מה שאנחנו מבקשים לבטל מתוך הגן הלאומי מבוסס בעצם על תכניות קיימות.

יסמין טלמון: מאושרות.

יסמין טלמון: זאת אומרת אנחנו לא מייעדים פה איזה ייעודים חדשים, אחרים, אלא זה הכל מבוסס על תכניות מאושרות.

יסמין טלמון: השימושים שם נקבעו לפני שנים כבר, בתכניות אחרות.

יסמין טלמון: אנחנו רק רוצים להפריד אותם מהגן הלאומי.

יסמין טלמון: וחלק מהדברים שהוא מעלה באמת עלו, חלקם גם בדיון להתנגדויות בוועדה המחוזית, והם נשללו.

יסמין טלמון: אין הוועדה רואה כל פגיעה, מעצם קיומו של הגן הלאומי בסמיכות לגן ילדים ביישוב, או משהו כזה.

לירון אדלר: יש איזו שהיא אמירה לגבי הדרך, מה שהוא טוען,

יסמין טלמון: גם לגבי הדרך הם כותבים שבמהלך הדיון הוצגו בפני הוועדה הסכמות בין הצדדים, כנראה זה המועצה האזורית, בנוגע לפתרון דרך הגישה למגרשי המגורים בחלק הצפוני של היישוב.

יסמין טלמון: הוועדה אינה מקבלת את ההסכמות של הצדדים היות והיא סבורה שפתרון דרך הגישה למגרשי המקורים צריך להינתן באמצעות דרך, ולא באמצעות זכות מעבר דרך שטח המוגדר כגן לאומי.

יסמין טלמון: לפיכך יש להסדיר סטטוטורית את המשך דרך מס' 7 לפי תכנית ג 9390, שזו תכנית מאושרת.

לירון אדלר: יש שם חלק שמדבר על דרך גישה?

יסמין טלמון: יש שם חלק שמתקן, הוא מתקן פה קצת.

יסמין טלמון: אבל כנראה שיש איזו שהיא תכנית שמאושרת עם דרך, וצריך לפעול על פיה.

יסמין טלמון: ככל שיש צורך בשינוי בהסדרי תנועה ובתוואי הדרכים על פי התכנית התקפה של גדעונה, על הדבר להיעשות במסגרת תכנית נפרדת שתסדיר את הדרכים בתוך היישוב.

יסמין טלמון: יש התייחסות מפורטת תכנונית.

וליד טאהא: אפשר לשמוע נציג של המועצה האזורית גלבוע?

מרדכי בצרווי: שלום וברכה אדוני היושב ראש, שמי מרדכי בצרווי, אני יושב ראש הוועד המקומי גדעונה.

מרדכי בצרווי: לצערי אין נציג של המועצה.

וליד טאהא: שמענו את אלעד בנוגע לגדעונה.

מרדכי בצרווי: נכון, הוא העורך דין.

מרדכי בצרווי: אני היושב ראש.

מרדכי בצרווי: אני רק רוצה לתת לכם קצת יותר אינפורמציה, מאחר ואני קצת נגעתי בדברים.

מרדכי בצרווי: התכנית ההיא, כמו שאתם תאשרו את החריגה, או עומדים לאשר את החריגה, אני מקווה שלא, את הגריעה, כי אין פה בעצם גריעה, יש פה בעצם הוספה.

מרדכי בצרווי: אותה גריעה שמדברים עליה היא לצורך הרחבת אכסנייה, שנמצאת בצמוד מאוד ליישוב.

מרדכי בצרווי: הנושא, הכביש ההוא, החלופה מס' 7 שדיברה עליה המתכננת, זו תכנית הפקעה משנת 67'.

מרדכי בצרווי: היא כבר לא רלוונטית מאחר ובמקומות האלה, בכביש שבו אמור לעבור, כבר יש בתים קיימים בנויים.

מרדכי בצרווי: משמע התכנית עצמה היא לא רלוונטית.

מרדכי בצרווי: נושא ההערות וזכויות מעבר זה משהו שסוכם בין וועד היישוב לרט"ג.

מרדכי בצרווי: אבל זה עדיין לא מנע את התנגדות היישוב לתכנית.

מרדכי בצרווי: אני אומר לכם מדוע.

מרדכי בצרווי: התכנית הזאת פשוט חונקת את כל נושא ההרחבה בתכנית המתאר של היישוב.

מרדכי בצרווי: חלק ממה שמבקשים בתכנית הזאת שייך לתכנית מתאר של גדעונה, כולל הכביש שאמור לעבור שם.

מרדכי בצרווי: הכביש שהתכנית אישרה אותו לפתח אותו לטובת הרט"ג, זה בעצם סמוך לבתי התושבים.

מרדכי בצרווי: ברגע שמעבירים את זה לרט"ג לתושבים עצמם אין מאיפה להיכנס לתוך הבתים.

מרדכי בצרווי: לנו אין אפשרות להתרחב, כי מצד מזרח יש לנו את המחצבה, מצד שמאל יש לנו את האכסניה ואת הרט"ג, את הגן הלאומי.

מרדכי בצרווי: עכשיו הם לוקחים את כביש הגישה, כי זה כביש גישה של היישוב.

לירון אדלר: אבל הם לא לוקחים, זה כבר היום בתוך שטח הגן הלאומי.

לירון אדלר: מה שוועדת הפנים עושה, היא לוקחת חלקים, הדיון כאן היום הוא על חלקים משטח הגן הלאומי שמבקשים להוציא מהגן הלאומי, בגלל צרכים.

לירון אדלר: אנחנו לא מוסיפים שטחים בתוך הגן הלאומי.

לירון אדלר: אנחנו לוקחים שטחים שהיום שייכים כבר היום לרט"ג, ומוציאים אותם מתוך רט"ג כדי שאפשר יהיה לעשות בהם את הדברים שרוצים לעשות, אם זה בין העלמין ואם זו האכסניה.

לירון אדלר: התכניות האלה המאושרות לגבי מה עושים בשטחים שיוצאים מתוך הגן הלאומי, זה בעצם לא כאן, זה במוסדות התכנון קורה.

מרדכי בצרווי: תראי גבירתי, ההגדרה של התכנית לא תואמת את המצב הקיים בשטח.

מרדכי בצרווי: כי בעצם גורעים, לכאורה גורעים מן הגן הלאומי, אבל בפועל מתכננים את זה לטובת הגדלת האכסניה.

מרדכי בצרווי: אז אני לא מבין איפה פה הגריעה.

וליד טאהא: אבל זה נושא אחר לגמרי.

וליד טאהא: הוועדה דנה בגריעת השטח.

וליד טאהא: עכשיו כל נושא התכנון וההתנגדויות בו, וכל מה שתרצו לקדם, או לא לקדם מול עדות התכנון, זה נושא אחר.

וליד טאהא: זה שלב אחר.

וליד טאהא: בוועדה היום, ההחלטה של הוועדה תהיה אך ורק לגריעת השטח.

וליד טאהא: הבקשה שהונחה על שולחני היא לאשר את גריעת השטח בלבד.

וליד טאהא: אני לא מאשר שום דבר שנעשה, לא כביש, זה לא ענייננו.

מרדכי בצרווי: תראה אדוני היושב ראש, אני מבין מצויין.

מרדכי בצרווי: הגריעה הזאת פוגעת ביישוב גדעונה.

וליד טאהא: אתם מתנגדים לגריעה?

מרדכי בצרווי: אנחנו מתנגדים לגריעה, גם לגריעה וגם לתכנית עצמה.

מרדכי בצרווי: כי הגריעה בעצם נועדה להוסיף ולהגדיל את האכסנייה.

מרדכי בצרווי: לכן אנחנו מתנגדים.

וליד טאהא: אבל היא קיימת, האכסניה.

וליד טאהא: הם רק מוציאים אותה משטח הגן הלאומי.

מרדכי בצרווי: לא אדוני, הם מגדילים אותה.

מרדכי בצרווי: הגריעה היא לצורך הרחבת האכסניה.

וליד טאהא: אם הם מגדילים אותה הם מגישים תכניות לא לוועדה שלי.

וליד טאהא: אבל הוועדה שלי גורעת אותה מתחום הגן הלאומי.

מרדכי בצרווי: ברגע שהוועדה מאשרת את הגריעה היא כביכול מאשרת את המשך התכנון של הרחבת האכסניה.

מרדכי בצרווי: ואז אנחנו נצטרך להתחיל את כל ההליך מהתחלה.

מרדכי בצרווי: אנחנו יישוב חלש אדוני היושב ראש.

מרדכי בצרווי: גם מבחינה כספית, גם מבחינה כלכלית, וגם מול מה שאנחנו עומדים היום, יש לנו בעלי הון, הרט"ג זה לא גוף פשוט, גם אכסניות זה לא גוף פשוט, יש להן המון כסף וסיוע משפטי.

מרדכי בצרווי: ואנחנו יישוב קטן, שפשוט נחנק.

מרדכי בצרווי: עכשיו יש חברי ועדה, אני מדגיש בפני היושב ראש, אני אומר, אני לא רוצה להישמע לא נכון, אבל אנחנו כמו אחד היישובים במגזר, שרודפים אותו משום, רודפים אותו משם, וחונקים אותנו, ולנו אין איפה להתרחב.

מרדכי בצרווי: עכשיו כל תכנית שהוועדה תאשר, אם זו חריגה, אם זו החרגה,

וליד טאהא: אתם העליתם את הטענה הזאת, את הדברים האלה, בפני שרת הפנים?

וליד טאהא: בפני השרה להגנת הסביבה?

וליד טאהא: שכל אלה נתנו את הסכמתם לתכנית.

מרדכי בצרווי: לא, אדוני היושב ראש, כי לא היה שיתוף ציבור עם הוועד.

מרדכי בצרווי: לא המועצה שיתפה אותנו, ולא הרט"ג שיתף אותנו בתכנית.

מרדכי בצרווי: גם כשזה עבר לארצית, אני התנגדתי במחוזית בזמנו, אני לא הסרתי את ההתנגדות, כי המחוזית לא קיבלה את ההתנגדות.

מרדכי בצרווי: גם הארצית לא מקבלת את הסיכומים בינינו לבין הרט"ג.

מרדכי בצרווי: אין לנו פה גיבוי של המועצה.

מרדכי בצרווי: אחרת הם היו פועלים בשיתוף ציבור ודואגים ליישוב.

מרדכי בצרווי: אני כנבחר ציבור, כיו"ר הוועד, שעושה תפקידי בהתנדבות, ללא שכר אדוני היושב ראש, דואג כי במידה והוועדה תאשר את ההחרגה זה פשוט סותם את הגולל על אפשרות ההתרחבות של היישוב.

מרדכי בצרווי: זה פשוט גומר לנו את היישוב אדוני היושב ראש.

מרדכי בצרווי: אני מאוד מבקש, בכל לשון של בקשה, אנא החזירו את זה.

מרדכי בצרווי: אל תאשרו.

מרדכי בצרווי: בואו נשב ביחד, עם הרט"ג, עם כל מי שצריך, עם אדריכל היישוב, שיושב לידי, אבי סלע, שגם הוא עושה בהתנדבות, ונתכנן את זה בצורה שזה יפגע כמה שפחות ביישוב.

מרדכי בצרווי: אנחנו פשוט פה על שוקת שבורה אדוני היושב ראש.

וליד טאהא: תודה.

וליד טאהא: אני מבקש לשמוע ממשרד הפנים התייחסות ספציפית לסוגיה שלהם.

וליד טאהא: אני רוצה לעבור לאביב בארי, מתכנן המועצה האזורית גלבוע.

אביב בארי: בוקר טוב לכולם, אני מתכנן המועצה האזורית גלבוע.

אביב בארי: תראו, אני לא יכול להעיד על תהליכים שהיו לפני כמה שנים, לפני שנכנסתי לתפקיד.

אביב בארי: המטרה של התכנית היא הסדרת הגן הלאומי, ואני קצת, היא גורעת שטחים מהגן הלאומי, לכן אני קצת מתפלא על הדברים של הוועד פה.

אביב בארי: אני חושב שהיא מיטיבה את המצב.

אביב בארי: נכון, אולי לא אידיאלית מבחינת היישוב, אבל מצד שני היא תאפשר לגן הלאומי להסדיר את עצמו.

אביב בארי: להסדיר את מתחם הכניסה, ולהתקדם עם היתרי בנייה לפיתוח המקום הזה.

אביב בארי: אני אמרתי ליושב ראש הוועד, אנחנו תמיד יכולים להמשיך לדבר עם הרט"ג, ויכולה להיות עוד תכנית.

אביב בארי: ולכן אני אישית לא רואה מניעה למה לא לאשר את התכנית.

אביב בארי: כל האינסטנסיה של הוועדה המחוזית, עם כל הצער שבדבר, דחתה את ההתנגדות של הוועד.

אביב בארי: ולכן אני לא רואה מניעה לא לאשר את התכנית.

אביב בארי: וכאמור, נקודתית היא מיטיבה עם המצב.

וליד טאהא: נראה לי שאתם לא כל כך מתואמים.

לירון אדלר: המועצה האזורית נתנה את ההסכמה שלה.

לירון אדלר: כנראה שנשמעו, אנחנו מבינים שהנושא של גדעונה, ההתנגדויות כן נשמעו במהלך הכנת התכנית.

לירון אדלר: אני שוב אציין, בעצם ועדת הפנים לא מאשרת את התכנית עצמה.

לירון אדלר: בעצם בעקבות התכנית, התכנית שבעצם בעקבותיה מבוקשת הגריעה זו תכנית שלא נוגעת לגדעונה בעצם, אלא תכנית שמסדירה את הגן הלאומי.

יסמין טלמון: ולהיפך, מפנה שטחים מסוימים מתוך הגן הלאומי, נגיד לטובת בית העלמין וכו'.

יסמין טלמון: היא לא נוגעת ביישוב.

לירון אדלר: התכנית לגבי, ככל שתהיה, הרחבת האכסניה, זו לא התכנית שלשמה מבוקשת הגריעה.

לירון אדלר: התכנית שלשמה מבוקשת הגריעה היא תכנית שמבקשת לפתח את הגן הלאומי.

לירון אדלר: לסדר כל מיני דברים בתוך הגן הלאומי, מבנים שנדרשים, אזור קמפינג ושביל כניסה וכל הדברים האלה.

לירון אדלר: בתוך הסדרת השטח של הגן הלאומי יש כמה שטחים שהגן הלאומי בעצם אומר, הם לא שייכים אלינו.

לירון אדלר: יש שם כבר בית עלמין קיים של היישוב, יש שם את האכסניה הקיימת.

לירון אדלר: זאת אומרת ההתנגדות לתכנית למשל להרחבת האכסניה, זה נכון שעד שאין גריעה אי אפשר לעשות שום דבר עם האכסניה.

לירון אדלר: אבל התכניות האלה הן תכניות קיימות, ולרט"ג היום לא מקובל שתהיה אכסניה בתוך שטח של גן לאומי.

לירון אדלר: והיא נמצאת גם היום מחוץ לשטח הגן הלאומי, לרט"ג אין נגיעה אליה.

לירון אדלר: ולכן מבוקשת הגריעה בנושא האכסניה.

לירון אדלר: אז זה המצב.

לירון אדלר: זאת אומרת מה שאנחנו עושים פה לא סותר את המשך ההליכים של היישוב מול הליכי התכנון שמתקיימים.

וליד טאהא: זה מה שאמרנו להם.

וליד טאהא: הם טוענים שזה יקל על התכניות שהם חוששים מהם.

וליד טאהא: אם כי למהות העניין שלנו זה לא ממש קשור.

יסמין טלמון: זה לא מונע האת המשך,

וליד טאהא: נכון, בכל מוסדות התכנון.

ענת יציב: אני מבקשת לא לכרוך את הגריעה שחשובה לנו, בשביל שנוכל לקדם את התכנית פיתוח של הגן הלאומי, לטובת מבקרי הגן הלאומי, להתנגדות של היישוב לאכסניה.

ענת יציב: כי זה שהאכסניה היא בתחום הגן הלאומי, או תהיה מחוץ לגן הלאומי, לא משנה את העובדה שיש שם אכסניה.

ענת יציב: כאשר הם יכינו תכנית, אם הם יכינו תכנית, אני לא יודעת אם זה מתוכנן.

ענת יציב: אבל ההרחבה והשדרוג שלה, זאת בדיוק ההזדמנות של הוועד להתנגד לתכנית.

ענת יציב: כרגע, אם השטח הזה יישאר בתחום הגן הלאומי או לא, מבחינתנו זה היינו הך, ולנו, מעכב לנו את התכנית.

ענת יציב: אנחנו כבר מחכים מספר שנים לגרוע את השטח הזה, כי אנחנו כל הגורמים, מוסדות התכנון ואנחנו, לא מעוניינים שתהיה לינה בתחום גנים לאומיים.

ענת יציב: ובשביל שאנחנו נוכל להתחיל לאשר את התכנית ולהתחיל לעבוד שם.

ענת יציב: אז אני מבקשת לא לחבר את שני הדברים האלה.

מרדכי בצרווי: תראה, אני רוצה להוסיף שני דברים.

מרדכי בצרווי: אחד, ברור שיש איזה שהוא קשר בתקשורת בין המועצה לבין הוועד.

מרדכי בצרווי: אחרת הדברים היו מתבהרים ומתוקנים הרבה לפני.

מרדכי בצרווי: כבר כיום מתבצעת לינה בגן הלאומי.

מרדכי בצרווי: יש לינת לילה.

מרדכי בצרווי: אז זה לדברים שנאמרו פה לאחרונה.

מרדכי בצרווי: אני שוב מבקש בכל לשון של בקשה אדוני היושב ראש, לקבל החלטה לא לאשר, להחזיר את זה בחזרה אל ועדת התכנון, לתאם את הדברים ביחד עם אדריכל הוועד, כדי שהדברים ייעשו בצורה שתיטיב עם היישוב.

וליד טאהא: למרות שאתה מבין שהדיון לא קשור לכל הנושאים שאתה העלית, אלא אך ורק לגריעת השטח.

וליד טאהא: ולמרות שאתה יודע שצינורות ההתנגדות שלכם הם במקומות אחרים.

וליד טאהא: אנחנו הייעוד של הישיבה היא רק לגרוע את השטח, לא מתערבים בתכנונים העתידיים, לא בעד, לא נגד.

וליד טאהא: אני מבין את הטענות שלך, אבל טכנית הדיון היה רק על גריעת השטח.

וליד טאהא: ולמרות זאת אתה אומר לא נאשר את הגריעה.

מרדכי בצרווי: כן, בבקשה אדוני היושב ראש.

מרדכי בצרווי: אני מבקש לא לאשר את הגריעה, להחזיר למוסדות התכנון, כדי שהגריעה תיעשה בתאום.

מרדכי בצרווי: כי הגריעה הזאת בעצם פוגעת ביישוב.

מרדכי בצרווי: כי אני אומר לאדוני היושב ראש, לא משנה מה נאמר מסביב.

מרדכי בצרווי: התכנית עצמה, הגריעה עצמה נעשית כדי להרחיב את האכסנייה בפועל.

מרדכי בצרווי: אלה דברים שנאמרו אבל לא נכתבו גם בשיחות שלנו, ביחד עם הרט"ג ועם האכסנייה.

וליד טאהא: אתה מדבר פה על נושא שאני לא יודע אם הוא נכון, והוא לא רלוונטי לדיון שלי.

וליד טאהא: התכנונים העתידיים במקום הם לא הנושא שלי היום.

וליד טאהא: יש את כל הזכות, יש את כל המקום להתנגד, לבקש, לדרוש, אבל לצורך העניין בדיון הזה זה לא מוסיף.

מרדכי בצרווי: אני מבקש מאדוני היושב ראש לא לאשר את הגריעה.

מרדכי בצרווי: הגריעה תפגע ביישוב.

מרדכי בצרווי: ועדת הפנים נשמעה לצורך שמיעת טענות נוספות.

מרדכי בצרווי: אני מייצג את תושבי גדעונה כיושב ראש הוועד המקומי, אני מייצג את טובת התושבים.

מרדכי בצרווי: ואני מבקש מחברי הוועדה, ואני פונה אל היושב ראש מעומק לבי, אנא, אל תאשרו את זה, תחזירו את זה בחזרה.

מרדכי בצרווי: לא לאשר את הגריעה עצמה.

מרדכי בצרווי: אין פה עניין של גריעה, יש פה עניין של הוספה של מלונאות בתוך היישוב.

מרדכי בצרווי: יש פה דברים שנוגעים גם, בלשון עדינה אני אומר, ניגוד עניינים מסוים.

מרדכי בצרווי: כי המתכננת של הרט"ג היא גם המתכננת של ההרחבה מטעם משרד הבינוי והשיכון.

מרדכי בצרווי: יש פה דברים שהם לא טובים ליישוב.

מרדכי בצרווי: אישור החרגת השטח תפגע ביישוב עצמו, וביכולת שלו להתפתח.

מרדכי בצרווי: אני פונה בכל לשון של בקשה, גם אל היושב ראש, גם אל חברי הוועדה.

מרדכי בצרווי: אנא, לא לאשר את ההחרגה.

לירון אדלר: התכנית שעכשיו בשבילה מבוקשת הגריעה, יש בה התייחסות לנושא של האכסניה מבחינת ההרחבה של האכסניה?

מרדכי בצרווי: אם תפשפשו טוב אז תראו שכן.

ענת יציב: אנחנו רק גורעים את השטח.

ענת יציב: אנחנו לא מייעדים את זה לייעוד אחר.

ענת יציב: זאת התכנית.

ענת יציב: היא רק גורעת.

וליד טאהא: אתם אומרים לאיזו מטרה אתם גורעים את השטח?

ענת יציב: לא, אבל יש שם כבר תכנית מאושרת למלונאות.

מרדכי בצרווי: תודה רבה אדוני היושב ראש.

מרדכי בצרווי: אתה מבין, היא אומרת,

ענת יציב: אבל זה לא קשור, אם תהיה גריעה או לא תהיה גריעה, השטח הזה כבר,

וליד טאהא: הבקשה המקורית לגריעה, לאיזו מטרה נכתב?

יסמין טלמון: הבקשה לגריעה בשטח הזה של המלונאות מבוססת על מלונאות שקיימת בשטח על בסיס תכנית קיימת ומאושרת, משנים כבר.

יסמין טלמון: בעצם גורעים את התכנית המאושרת, לא עוסקים פה בתוספת למלונאות, או הרחבה למלונאות.

יסמין טלמון: זה לא קשור לתכנית הזאת.

יסמין טלמון: התכנית הזאת שמונחת כרגע לפנינו המטרה שלה היא לפתח את הגן הלאומי, לצורך קליטת קהל טובה יותר ונכונה יותר.

ענת יציב: אין התייחסות לגבי השטח של המלונאות.

יסמין טלמון: בעצם התכנית מיטיבה את המצב מבחינת היישוב, ככה אומר גם מהנדס המועצה, שמבין בתכנון.

יסמין טלמון: ואני לא רואה איך היא מייצרת מגבלה ליישוב, כי היום היישוב בעצם גובל משלושה כיוונים בגן הלאומי, ואנחנו מקטינים את שטח הגן הלאומי, מתרחקים מהיישוב במקום הזה שיש כבר תכניות מאושרות אחרות.

יסמין טלמון: שקיימות שנים.

מרדכי בצרווי: אחד, לא מתרחקים.

מרדכי בצרווי: שניים, זה בגבול שכן.

מרדכי בצרווי: הגבול שלנו הוא הגבול של היישוב.

מרדכי בצרווי: אנחנו גובלים אך ורק בצד המערבי עם הרשות.

מרדכי בצרווי: ואתם כרגע פוגעים ביישוב.

מרדכי בצרווי: התכנית הזאת תפגע ביישוב.

מרדכי בצרווי: אני מייצג את היישוב.

מרדכי בצרווי: אני גר ביישוב.

מרדכי בצרווי: האדריכל לא גר ביישוב.

מרדכי בצרווי: אני יודע מה טוב ליישוב, וזה רע ליישוב.

וליד טאהא: אז למה לא התנגדתם למצב הקיים?

וליד טאהא: כי זה המצב הקיים מרדכי.

מרדכי בצרווי: אדוני היושב ראש, התנגדנו.

מרדכי בצרווי: נדחה במחוזית, לא עדכנו אותנו לגבי הארצית אחרת הייתי ממשיך את ההליך.

מרדכי בצרווי: יש חוסר שיתוף ציבור בין המועצה לבין הוועדה, ואני לא מתבייש להגיד את זה.

וליד טאהא: מה, יש כזה דבר?

וליד טאהא: תהליך כזה מפורסם להתנגדויות, להערות, איך יכול להיות?

מרדכי בצרווי: לא פנו אלינו אדוני היושב ראש.

מרדכי בצרווי: לא ידעתי.

מרדכי בצרווי: ידעתי על תכנית שהופקדה, התנגדתי במחוזית.

מרדכי בצרווי: לא זומנתי לדיון נוסף.

מרדכי בצרווי: לא הודיעו לי כלום.

מרדכי בצרווי: וכרגע נודע לי שהמועצה הארצית,

וליד טאהא: אבל אתם כנראה לא תמימי דעים בעניין הזה.

מרדכי בצרווי: אדוני היושב ראש צודק.

וליד טאהא: המתכנן שלכם חושב אחרת.

מרדכי בצרווי: אדוני היושב ראש צודק.

מרדכי בצרווי: אין תמימות דעים במה טוב ליישוב, במה טוב למועצה.

מרדכי בצרווי: אין שיתוף ציבור בכלל, אחרת לא היינו מגיעים למצב הזה.

מרדכי בצרווי: אדוני היושב ראש צודק, יש נתק בין המועצה לבין היישוב בכל הקשור בהליכי התכנון האלה.

מרדכי בצרווי: אחרת הייתי מתנגד כוועד.

יסמין טלמון: כתוב, התכנית פורסמה להפקדה בתאריך כזה וכזה.

יסמין טלמון: הוועדה לא מוצאת כי נפל פגם בפרסום ההפקדה, ולמתנגד, נציג ועד היישוב, ניתנה הזדמנות להשמיע את התנגדותו, והיא נדחתה.

יסמין טלמון: תכנונית.

נורית רוזנטל: אני רוצה בבקשה להוסיף, היישוב קיבל את ההזדמנות להתנגד.

נורית רוזנטל: הוא התנגד לפי חוק.

נורית רוזנטל: הכל נשמע ותועד, והוועדה דחתה את ההתנגדות.

נורית רוזנטל: הנושא של האכסנייה, האכסנייה מאושרת כבר בתכנית ג/ 1760, ובתכנית הזאת מדייקים את הגבולות.

נורית רוזנטל: אבל לא נותנים זכויות, ולא משנים את מה שאפשר לבנות שם.

נורית רוזנטל: בשביל שאפשר יהיה לשנות כתוב במפורש בתכנית שהם צריכים לעשות תכנית מפורטת חדשה.

נורית רוזנטל: רק כשהם יעשו תכנית מפורטת חדשה לאכסניה גדעונה יוכלו שוב להביע את דעתם ולהגיש התנגדות שוב אם הם ירצו.

נורית רוזנטל: בנוסף, אנחנו מודעים לזה שלגדעונה יש אתגרים מסביב למיקום שהם נמצאים, המיקום הגיאוגרפי האובייקטיבי שהם נמצאים בו.

נורית רוזנטל: אם הם ירצו אי פעם להגיש תכנית להרחבה, היא תוגש אלינו לוועדה, אנחנו נדון בה, ונראה איך אפשר לקדם הרחבה ליישוב.

נורית רוזנטל: אבל הם לא הגישו שום דבר עד היום.

נורית רוזנטל: אם הם יגישו משהו אפשר כמובן יהיה לדון בזה ולקדם את זה.

וליד טאהא: אני חושב ששמענו את כל הגורמים, וגם שמענו את העמדה של נציגי גדעונה.

וליד טאהא: נותר רק לברר משפטית בתוך הוועדה אם כל התהליך באמת נעשה כמו שצריך, וניתנה הזדמנות, ואז גם נקבל את ההחלטה כוועדה.

יועצת משפטית לוועדה: הכרזה על גן לאומי מעין חרוד, תיקון, תשפ"ב-2021.

יועצת משפטית לוועדה: בתוקף סמכותי על פי סעיפים 22 ו-26ב לחוק גנים לאומיים, שמורות טבע, אתרים לאומיים ואתרי הנצחה תשנ"ח-1998, בהסכמת השרה להגנת הסביבה, בהסכמת המועצה לגנים לאומיים, שמורות טבע ואתרים לאומיים, המועצה האזורית גלבוע, ובאישור ועדת הפנים והגנת הסביבה של הכנסת, אני מכריזה לאמור:

יועצת משפטית לוועדה: תיקון סעיף 1 – בסעיף 1 להכרזה העיקרית אחרי סעיף קטן ב' יבוא: ג.

יועצת משפטית לוועדה: הוראת סעיף קטן א' לא תחול על השטחים המפורטים בתוספת והמסומנים בקווים אלכסוניים דקים בצבע שחור ומוקפים בקו שחור בתסריט מספר ג.23.15.ב בקנה מידה 1:1250 החתום בידי שרת הפנים.

יועצת משפטית לוועדה: מחיקת סעיף 3 – סעיף 3 להכרזה העיקרית יימחק.

וליד טאהא: כיוון שבאמת הקטע שלנו בוועדה, למרות הדברים של מרדכי, ואני הקשבתי קשב רב למה שהוא אמר, אני מבין את החששות שלו, אבל אנחנו לא במקום ההוא.

וליד טאהא: אנחנו רק בקטע של גריעה.

וליד טאהא: הוא בהמשך יוכל כמובן, היישוב, הוועד, בתאום עם המתכנן אולי בפעם הבאה, להתנגד לתכניות שנראות להם פוגעניות ביישוב שלהם.

וליד טאהא: בהחלטה שלי אני לא מביע דעה נגד מה שהוא העלה כאן, וגם לא בעד.

וליד טאהא: כי מן הסתם יש עוד הרבה מאוד פרטים חסרים לדיון הספציפי הזה.

וליד טאהא: כיוון שהדיון הוא אך ורק לצורך גריעת השטח, מבלי שאנחנו נותנים כל הסכמה לצעדים בהם תכנון, הוספה, וכל מה שנאמר כאן, שזה צריך לעבור בתהליך מסודר משלו.

וליד טאהא: ללא קשר להחלטת הגריעה.

וליד טאהא: אז אני כן רוצה להצביע על הנושא הזה.

וליד טאהא: שוב, לא מהזווית של בעד או נגד כל אחת מהטענות שעלו.

וליד טאהא: אלא אך ורק משום שהסוגיה שנתבקשנו אליה היא גריעת השטח בלבד.

וליד טאהא: כל השאר הוא לא מעניינה של הוועדה לדיון הספציפי הזה.

וליד טאהא: על כן אני רוצה להצביע על הבקשה, על הצו.

וליד טאהא: אושר.

וליד טאהא: תודה רבה לכולם.

וליד טאהא: הישיבה נעולה.